Foto: Wapresri.go.id Indoneziya vitse-prezidentining rasmiy veb-saytida «Indoneziya va O‘zbekiston ikki davlat o‘rtasidagi hamkorlikni mustahkamlashga kelishib oldi» sarlavhali maqola e’lon qilindi, deb xabar bermoqda «Dunyo». Nashrda Indoneziya vitse-prezidenti Ma’ruf Amin boshchiligidagi delegatsiyaning tashrifi doirasida O‘zbekiston bosh vaziri Abdulla Aripov bilan uchrashuvi tafsilotlari qalamga olingan. Ma’lum qilinishicha, uchrashuv chog‘ida tomonlar ikki tomonlama savdo-sanoat sohalaridagi hamkorlikni mustahkamlash, ikki davlat savdo-sanoat palatalari o‘rtasida, shuningdek, turizm va sog‘liqni saqlash sohalarida hamkorlikni kuchaytirishga kelishib olgan. 12 iyun kuni Indoneziya vitse-prezidenti Ma’ruf Amin besh kunlik tashrif bilan O‘zbekistonga keldi.